《送金确然归弋阳》
宋代·朱松

昔我云溪居，送子云溪濆。重来问何时，笑指溪上云。

一别四周星，坐此世故纷。衰颜两非昔，华发粲可耘。

我缠风树悲，终日无一欣。子乃水菽忧，尚此奔走勤。

对床语未终，悬知便离分。霜风吹客袂，别意如丝棼。

子归葛陂上，去路接乡枌。归梦尚随子，何当叹离群。

作者简介：朱松（1097一1143）字乔年，号韦斋，朱熹之父，祖籍徐州府萧县人，宋绍圣四年生于徽州婺源(江西婺源)，宋绍兴十三年卒于建州城南环溪，葬于崇安五夫里，享年四十六。宋重和元年戊戌登进士，宋宣和年间为福建政和县尉，侨寓建阳（今属福建）崇安，后徙考亭。历任著作郎、吏部郎等职，世称吏部郎府君，赠通议大夫，封粤国公，谥献靖祀入圣庙。后因极力反对权相秦桧议和，贬任江西饶州知州（治今鄱阳），未至任病逝。